
	Informatīvais ziņojums
Informatīvais ziņojums “Par Sabiedrības integrācijas fonda darbības uzlabojumu priekšlikumiem”
	Priekšlikums
Nacionālā elektronisko plašsaziņas līdzekļu padome (turpmāk arī – NEPLP) konceptuāli atbalsta informatīvajā ziņojumā norādīto iniciatīvu Mediju atbalsta fonda administrēšanu no Sabiedrības integrācijas fonda nodot NEPLP.
Vienlaikus NEPLP vērš uzmanību uz šādiem būtiskiem aspektiem, kas būtu ņemami vērā pirms Sabiedrības integrācijas fonda reorganizācijas un funkcijas pārdales NEPLP.
1. Lai NEPLP būtu tiesīga veikt Mediju atbalsta fonda administrēšanu, būtu nepieciešami attiecīgi grozījumi Elektronisko plašsaziņas līdzekļu likumā (turpmāk – EPLL), jo pašreizējā EPLL redakcija šādu kompetenci neparedz.
2. Vienlaikus ir būtiski veikt izvērtējumu par nepieciešamo papildu finanšu resursu, kas nepieciešams šādas funkcijas pilnvērtīgai un kvalitatīvai veikšanai.
3. Tāpat ir būtiski NEPLP nodrošināt atbilstošu papildu cilvēkresursu gadījumā, ja Mediju atbalsta fonda administrēšana tiek noteikta kā NEPLP kompetence.

